Knut Schmidt-Nielsen

Knut Schmidt-Nielsen (1915–2007) var en norskfødt amerikansk fysiolog innen feltet komparativ fysiologi. Han var professor i fysologi ved Duke University 1952–1985.

Liv og virke 
Schmidt-Nielsen var født og oppvokst i Norge; han studerte i Oslo og København, og var blant annet student ved August S. Kroghs laboratorium i København. Han flyttet i 1947 til USA og studerte videre ved Stanford University og University of Cincinnati. 

Schmidt-Nielsen publiserte over 275 vitenskapelige artikler. Han er anerkjent som en viktig bidragsyter til feltet økofysiologi, og er omtalt som «den komparative fysiologiens far» og som en av de største innen dyrefysiologi.

I 1980 ble han valgt som leder (president) for International Union of Physiological Sciences. Han var en av grunnleggerne av tidsskriftet News in Physiological Sciences.

Han var medlem av Det Kongelige Norske Videnskabers Selskab, Det Norske Videnskaps-Akademi, Royal Society, Det franske vitenskapsakademiet, National Academy of Sciences (USA). 

I 1993 ble han æresdoktor ved Norges teknisk-naturvitenskapelige universitet.

Bibliografi
1972 How Animals Work Cambridge: Cambridge University Press. 
1975 Animal Physiology: Adaptation and Environment Cambridge & New York: Cambridge University Press. 
1979 Desert animals: Physiological problems of heat and water Dover Publications. 
1984 Scaling: Why Is Animal Size So Important? Cambridge & New York: Cambridge University Press 
1998 The Camel's Nose: Memoirs Of A Curious Scientist Washington, D.C: Island Press.

Referanser

Fysiologer
Personer fra USA av norsk opphav
Medlemmer av Det Kongelige Norske Videnskabers Selskab
Medlemmer av Det Norske Videnskaps-Akademi
Medlemmer av Royal Society
Medlemmer av Det franske vitenskapsakademiet